钦定古今图书集成/明伦汇编/氏族典/第132卷 > 《廖用贤尚友录》 > 辛京杲
## 钦定古今图书集成/明伦汇编/氏族典/第132卷 > 《廖用贤尚友录》 > 辛京杲

按《唐书辛云京传》：“云京从弟京杲，字京杲。信安王袆
节度朔方，京杲以策干说袆，评咨加异。后从李光弼
出井陉，督趫荡先驱，战嘉山尤力。肃宗异之，召见曰：
‘黥、彭、关、张之流乎’？累迁鸿胪卿，召为英武军使。代宗
立，封庸国公，迁左金吾卫大将军，进晋昌郡王，历湖
南观察使，后为工部尚书致仕。朱泚盗京师，以老病”
不能从，西向恸而卒。赠太子少保。